Pinuccia Gamba/Calura
Artorn

Calura 

La calura l’é n’angassa
ch’a gieuga a buté al pass
ij cavaj dël vent

an sla pcita trassa
vas ëd piante e ’d fior...
dandan-o le feuje e ij làver

an sij pensé ’nsugnochì
an cel, nen na nìvola
a buté ’l finagi tra sol e ombra...

da la pcita trassa
dë stisse ’d përfum a casco
e a së slargo
’nt un temp-ëspassi sensa confin

Leteratura piemontèisa
Poesìa
Pinuccia Gamba